ཚེས་༡༩ཉིན་གྱི་ཞོགས་པའི་ཕྱག་ཚོད་༨པ་ཙམ་ནས་སོག་གཡུང་དྲུང་གླིང་དགོན་དུ་ཆིབས་ཁ་བསྒྱུར་བའི་ལམ་བར་དུ་ར་སྦང་ལ་བོད་ཀྱི་གཞིས་ཆགས་ཀུན་ཕན་གླིང་གི་ས་གནས་འགོ་འཛིན་བསྟན་འཛིན་ནོར་ལྡན་ལགས་གཙོས།ས་གནས་འཐུས་ཚོགས་ཀྱི་ཚོགས་གཙོ་དང་།ས་གནས་རང་བདེན་ཚོགས་ཆུང་གི་ཚོགས་གཙོ།ས་གནས་མཉམ་འབྲེལ་གྱི་སྐུ་ཚབ་དང་།ས་གནས་བུད་མེད་ཚོགས་པའི་ཚོགས་གཙོ།ས་གནས་བརྒྱ་ཤོག་བདུན་གྱི་བརྒྱ་དཔོན།གཞིས་ཆགས་ཀྱི་སེར་སྐྱ་མི་མང་དང་བཅས་པའི་ལག་ཏུ་ཁ་བཏགས་ཨ་ཤེ་དཀར་པོ་རེ་བཟུང་ནས་བསྟར་ཕྲེང་སྒྲིག་པ་དང་དྲི་ཞིམ་བསང་གི་དུད་པ་གཡུང་དྲུང་མུ་སྦྲེལ་གྱི་མཁའ་དབྱིངས་སུ་གང་བ་དང་ཞབས་བྲོ་བཀྲ་ཤིས་ཤོག་པ་དང་སྤོས་འདྲེན་སོགས་ཀྱི་སྣེ་དྲངས་ནས་ཕེབས་བསུ་ཟབ་རྒྱས་ཞུས་ཤིང་གསོལ་ཇ་དང་གསོལ་ཟས་སོགས་ཀྱི་སྣེ་ལེན་རྒྱ་ཆེར་ཞུས།དེ་ནས་ས་གནས་ཀྱི་ལས་ཁུངས་ཁག་དང་གཞིས་ཆགས་བཅས་ལ་ཁྲུས་དང་རབ་གནས་སོགས་བཀའ་དྲིན་བསྩལ་གནང་ནས།